कंस मेला की तैयारियों को लेकर बैठक
धौलपुर में शेर का शिकार कर वापस लौटे थे गुरु हरगोविंद साहब
बसई नवाब | कस्बास्थित अटल सेवा केन्द्र पर कस्बे में प्रतिवर्ष लगने वाले प्राचीन एवं ऐतिहासिक कंस मेले की तैयारियों को लेकर बैठक का आयोजन सरपंच प्रतिनिधि सुंदर सिंह कुशवाह की अध्यक्षता में किया गया। बैठक में मेला कमेटी का गठन एवं मेला संबंधी अन्य बिंदुओं पर विचार विमर्श किया गया।
कंस मेला कमेटी के संरक्षक पद पर रामसहाय कुशवाह, गोरेलाल राजपूत, रामविलास जाटव, अध्यक्ष समाजसेवी गोपाल गुधैनिया, उपाध्यक्ष रामबाबू त्यागी, रतन सिंह जाटव, निहाल सिंह त्यागी, कोषाध्यक्ष बंटी गर्ग, सुन्दर सिंह त्यागी, प्रचार एवं जनसंपर्क मंत्री चोबसिंह त्यागी, प्रदेश महासचिव नाहर सिंह कुशवाह, बृजकिशोर राजपूत मनोनीत किया गया एवं मेला कमेटी सदस्य भी चुने गए।
अध्यक्ष समाजसेवी गोपाल गुधैनिया ने बताया कि कंस मेला 22 मार्च से शुरू होगा। 23 मार्च को आकर्षक झांकियां निकाली जाएगी। जिसमें कंस वध होगा तथा 24 मार्च को विराट दंगल का आयोजन किया जाएगा। साथ ही कवि सम्मेलन, भजन, नौटंकी आदि कार्यक्रम भी आयोजित किए जाएंगे। मेले का आयोजन ग्राम पंचायत बसई नवाब एवं नगला हरलाल द्वारा संयुक्त रूप से किया जाएगा।
बैठक में सचिव नंदराम कुशवाह, सरपंच प्रतिनिधि नगला हरलाल विद्याराम, वीरेन्द्र शर्मा, गोरेलाल, नत्थी पंच, रमाकांत कटारा, गौरीशंकर गुधैनिया, नथोली, सुखवेन्द्र, शिवराम सेठ, जगन्नाथ, प्रतीक शर्मा, दाऊजी शर्मा, संटू त्यागी, सुमेर सिंह, रामवीर, लाल सिंह, जगदीश सहित अनेक ग्रामीण मौजूद रहे।
बाड़ी. मेला कमेटी का गठन करते ग्रामीण।
धौलपुर. शेर शिकार गुरुद्वारे में सजा कवि दरबार।
भास्कर संवाददाता | धौलपुर
तीर्थराजमचकुंड स्थित गुरुद्वारा शेर शिकार में छठवें गुरु हरगोविंद साहब के द्वारा शेर का शिकार कर वापस जाने के उपलक्ष्य में छह मार्च सोमवार को गुरुद्वारा में विभिन्न आयोजन हुए।
इस अवसर पर कीर्तन दरबार, अखंड भोग, कवि दरबार, संगत लंगर का आयोजन किया गया। कवि दरबार में कवियों ने गुरू को समर्पित करते हुए कविताएं प्रस्तुत की। गुरुद्वारे के संत ठाकुरसिंह महाराज ने बताया कि सालाना जोड़ मेला प्रतिवर्ष सिख के छठवें गुरु हरगोविंदसिंह महाराज की मचकुंड यात्रा के उपलक्ष्य में आयोजित किया जाता है। गुरु हरगोविंद सिंह जी महाराज 4 मार्च, 1612 को मचकुंड आए थे। उन्होंने 5 मार्च को मचकुंड में शेर का शिकार किया था इसलिए गुरुद्वारे का नाम शेर शिकार गुरुद्वारा है। गुरुजी महाराज 6 मार्च को ग्वालियर रवाना हुए थे। इसी उपलक्ष्य में सालाना जोड़ मेला आयोजित किया जाता है। उन्होंने बताया कि गुरु हरगोविंद साहब बादशाह जहांगीर ग्वालियर जाते समय धौलपुर स्थित मचकुंड रुके। जहां गांव वालों ने बादशाह जहांगीर को बताया कि यहां खूंखार शेर से बचाएं। यहां सैनिकों के साथ पहुंचे शेर ने बादशाह और सैनिकों पर हमला बोल दिया। सैनिकों ने बहुत तीर गोलियां चलाई, लेकिन शेर को नहीं लगी। इस दौरान गुरु हरगोविंद साहब बादशाह जहांगीर और शेर के बीच में गए और शेर के एक ही बार में दो हिस्से कर दिए।
जोड़मेले में जुटे देशभर से सिख
शेरशिकार गुरुद्वारे में सालाना जोड़ मेले में बाहर से आए संतों ने श्री अखंड साहिब का पाठ किया। शांत परिसर में शबद गूंज रहे थे और भक्ति का माहौल बना हुआ था। लंगर में एमपी, यूपी, हरियाणा, पंजाब, चंडीगढ़ सहित प्रदेश के अन्य शहरों से सिख समुदाय के लोग बड़ी संख्या में एकत्रित हुए। उन्होंने गुरुद्वारे में मन्नत का धागा बांध दरबार में शीश झुकाया।
hin_Deva hin_Deva hin_Deva hin_Deva hin_Deva mai_Deva bho_Deva mai_Deva bho_Deva bho_Deva hin_Deva hin_Deva hin_Deva